ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2718/97 υποβολή: Susan Waddington (PSE) προς την Επιτροπή (1 Σεπτεμβρίου 1997)

Θέμα: Πρακτική των τραπεζών στο Ηνωμένο Βασίλειο

Μου έχουν επισημάνει ότι πολλές τράπεζες και στεγαστικά ταμιευτήρια στο Ηνωμένο Βασίλειο δεν δέχονται πιστωτικά αποδεικτικά στοιχεία από την Ευρώπη και αρνούνται να ανοίξουν λογαριασμούς για άτομα από άλλα κράτη μέλη της ΕΕ ή για υπηκόους του Ηνωμένου Βασιλείου οι οποίοι είναι κάτοικοι άλλου κράτους μέλους. Παρόμοιοι φραγμοί συνεχίζουν να παρακωλύουν την κινητικότητα των πολιτών της Ευρωπαϊκής Ενώσεως.

Τί φρονεί η Επιτροπή σχετικά με τις ως άνω πρακτικές, είναι νόμιμες; Προτίθεται να προβεί σε ενέργειες για να άρει αυτούς τους φραγμούς στο εγγύς μέλλον;

Απάντηση του κ. Monti εξ ονόματος της Επιτροπής (7 Οκτωβρίου 1997)

Η Επιτροπή έχει επίγνωση του γεγονότος ότι ορισμένες βρετανικές τράπεζες ή στεγαστικά ταμιευτήρια διατηρούν επιφυλάξεις όσον αφορά την αποδοχή πελατών που δεν είναι μόνιμοι κάτοικοι του Ηνωμένου Βασιλείου. Βάσει των στοιχείων που έχει στη διάθεσή της η Επιτροπή, φαίνεται ότι οι αρνήσεις αυτές, οι οποίες, όπως γνωρίζει, προέρχονται από ένα μικρό αριθμό ιδρυμάτων, οφείλονται στις δαπάνες που πρέπει να επωμιστούν τα εν λόγω ιδρύματα προκειμένου να εκπληρώσουν τις νομικές υποχρεώσεις, κυρίως φορολογικού χαρακτήρα, που συνδέονται με την ύπαρξη πελατών που δεν είναι μόνιμοι κάτοικοι. Τα εν λόγω ιδρύματα εκτιμούν ότι, κάτω από τις συνθήκες αυτές, δεν είναι συμφέρον να έχουν πελάτες αυτής της κατηγορίας.

Παρότι η Επιτροπή θεωρεί τις πρακτικές αυτές ατυχείς στο πλαίσιο της εσωτερικής αγοράς και του επικείμενου ενιαίου νομίσματος, οι εν λόγω προακτικές δεν αντίκεινται στο κοινοτικό δίκαιο. Πράγματι, η τρέχουσα κοινοτική νομοθεσία δεν υποχρεώνει ένα πιστωτικό ίδρυμα να δεχθεί πελάτη ή να παράσχει υπηρεσία, όπως λ.χ. το άνοιγμα τραπεζικού λογαριασμού, ανεξάρτητα αν το πρόσωπο αυτό είναι ή όχι μόνιμος κάτοικος. Πρόκειται για επιλογή που υπαγορεύεται από εμπορικά κριτήρια και βασίζεται στη νομοθετική αρχή της συμβατικής ελευθερίας.

Όπως το διευκρίνισε στην ανακοίνωσή της της 26ης Ιουνίου 1997 σχετικά με τη συνέχεια του πράσινου βιβλίου με τον τίτλο: «Χρηματοπιστωτικές υπηρεσίες: οι προσδοκίες των καταναλωτών» ((COM (97) 309 τελικό. )), η Επιτροπή στηρίζει όλες τις πρωτοβουλίες που έχουν ληφθεί σε εθνικό επίπεδο για τη βελτίωση της πρόσβασης των περισσότερων πολιτών της Κοινότητας σε βασικές τραπεζικές υπηρεσίες. Παρότι η πρόσβαση στις τραπεζικές υπηρεσίες αποτελεί σήμερα αντικείμενο μελετών, η Επιτροπή δεν προβλέπει, προς το παρόν, τη λήψη μέτρων επί του θέματος σε κοινοτικό επίπεδο.
ΓΡΑΠΤΗ ΕΡΩΤΗΣΗ E-1969/97 υποβολή: Thomas Megahy (PSE) προς την Επιτροπή (9 Iουνίου 1997)

Θέμα: Επένδυση σε τεχνολογία καθαρού άνθρακα

Ποιά ποσά έχει επενδύσει η Επιτροπή από το 1985 σε προγράμματα επίδειξης στο πλαίσιο της τεχνολογίας καθαρού άνθρακα;

Ποιό ποσοστό της επένδυσης αυτής δαπανήθηκε σε κάθε κράτος μέλος της ΕΕ;

Ποιά είναι η τρέχουσα τιμή για κάθε τόνο άνθρακα βαθείας εξόρυξης στα κράτη μέλη αυτά που εξακολουθούν να διαθέτουν ανθρακωρυχεία;

Απάντηση του κου Παπουτσή εξ ονόματος της Επιτροπής (15 Σεπτεμβρίου1997)

Το συνολικό ύψος του ποσού που διέθεσε η Επιτροπή για έργα επίδειξης καθαρής τεχνολογίας άνθρακα για το διάστημα 1985 έως και 1996, ανέρχεται σε 212.4 εκατομ.ECU, τα οποία κατανέμονται ως εξής:

>TABLE>

Σημειωτέον ότι πολλά έργα έχουν συνεργατικό χαρακτήρα, εμπλέκοντας εταίρους από δύο ή περισσότερα κράτη μέλη (ουσιαστικά πρόκειται για απαραίτητη προϋπόθεση που καθορίζεται στις ισχύουσες διατάξεις που διέπουν το πρόγραμμα Thermie). Στον ανωτέρω πίνακα, η συνολική χρηματοδότηση του έργου καταλογίζεται στο κράτος μέλος του επικεφαλής αναδόχου, δεδομένου ότι είναι ουσιαστικά αδύνατον να δοθεί η ακριβής κατανομή μεταξύ των εταίρων.

Λόγου χάριν, μεγάλο μέρος του ποσού για την Ισπανία καταλογίζεται στο έργο Puertolanno IGCC, του οποίου η ενίσχυση (άνω των 50 εκατομ. ECU) κατανέμεται, σε διάφορες αναλογίες, σε σειρά άλλων χωρών.

Το κόστος παραγωγής του άνθρακα βαθείας εξορύξεως στα κράτη μέλη που διαθέτουν βιομηχανία του τύπου αυτού είναι η ακόλουθη:

>TABLE>
ΓΡΑΠΤΗ ΕΡΩΤΗΣΗ E-2500/97 υποβολή: Anita Pollack (PSE) προς την Επιτροπή (18 Iουλίου 1997)

Θέμα: Πυρασφάλεια στα ξενοδοχεία

Εν συνεχεία της Γραπτής ερώτησης Ε-1423/97 ((ΕΕ C 45, 10.2.1998, 29. )), γιατί η μελέτη δεν έχει δημοσιευθεί ακόμη στην Αγγλική; Είναι ικανοποιημένη η Επιτροπή από το χαμηλό ποσοστό ανταπόκρισης στο ερωτηματολόγιο που διένειμε η ομάδα που διεξήγγε τη μελέτη (ceten-apave), δηλαδή 1.213 επιστροφές από 20.000 ερωτηματολόγια που κάλυπταν μόνον οκτώ κράτη μέλη της Ευρωπαϊκής Ενωσης;

Απάντηση του κ. Bangemann εξ ονόματος της Επιτροπής (16 Οκτωβρίου 1997)

Η Επιτροπή είναι σε θέση να προσκομίσει περαιτέρω πληροφορίες, σε συμπλήρωμα των όσων έχουν ήδη αναφερθεί στην απάντηση της γραπτής ερώτησης Ε-1423/97 του αξιότιμου μέλους του Κοινοβουλίου.

Όντως αληθεύει ότι η ερευνητική μελέτη για την πυρασφάλεια υπήρχε μόνο στα γαλλικά. Αυτό οφειλόταν στην έκτασή της, συμπεριλαμβανομένων των παραρτημάτων (πάνω από 750 σελίδες). Η μελέτη μπορεί να χρησιμοποιηθεί ως βάση ενημέρωσης και λήψεως μέτρων εκ μέρους της Επιτροπής, χωρίς να είναι αναγκαία η μετάφρασή της.

Η έρευνα διενεργήθηκε σε μεγάλη κλίμακα. Η απόκριση, η οποία απέδωσε άνω των 1000 απαντήσεων, θεωρήθηκε αρκούντως αντιπροσωπευτική για να αξιολογηθούν και να αναλυθούν οι πληροφορίες που συνελέγησαν από ιδιωτικούς και δημόσιους οργανισμούς.
ΓΡΑΠΤΗ ΕΡΩΤΗΣΗ E-3124/97 υποβολή: Nikitas Kaklamanis (UPE) προς την Επιτροπή (13 Οκτωβρίου 1997)

Θέμα: Απαγόρευση προσέγγισης των τουρκικών λιμανιών από τα Κυπριακά πλοία

Η Τουρκική κυβέρνηση ανακοίνωσε ότι απαγορεύεται απο εδώ και στο εξής να προσεγγίζουν τα τουρκικά λιμάνια πλοία που φέρουν την Κυπριακή σημαία. Όπως είναι γνωστό η Κύπρος είναι χώρα συνδεδεμένη με την ΕΕ, και βρίσκεται ήδη στο στάδιο της ένταξης σε αυτήν.

Θα ήθελα να πληροφορηθώ τη γνώμη της Ευρωπαϊκής Επιτροπής για το θέμα, καθώς και το πώς προτίθεται να αντιδράσει στην πρωτοφανή αυτή ενέργεια εκ μέρους της Τουρκίας, η οποία παρακωλύει το διεθνές εμπόριο και προκαλεί μία υπό ένταξη στην ΕΕ χώρα:

Απάντηση του κ. Van den Broek εξ ονόματος της Επιτροπής (7 Νοεμβρίου 1997)

Η Επιτροπή ενημερώθηκε προσφάτως σχετικά με τις συνθήκες που περιγράφει το αξιότιμο μέλος του Κοινοβουλίου.

Δεδομένου ότι οι θαλάσσιες μεταφορές δεν καλύπτονται από τις ισχύουσες διμερείς συμφωνίες μεταξύ της Κοινότητας και της Τουρκίας, η Επιτροπή εξετάζει, επί του παρόντος, τις πολυμερείς υποχρεώσεις της Τουρκίας στον συγκεκριμένο τομέα.

Στο ψήφισμα του συμβουλίου σύνδεσης Κοινότητας-Τουρκίας της 6ης Μαρτίου 1995, τα δύο μέρη συμφώνησαν να αρχίσουν διαδικασία συνεργασίας στον τομέα των μεταφορών και, κυρίως, στον τομέα των θαλάσσιων μεταφορών. Ωστόσο, η πρόοδος της χρηματοδοτικής συνεργασίας μεταξύ της Κοινότητας και της Τουρκίας δεν επέτρεψε την υλοποίηση της συνεργασίας στον εν λόγω τομέα.
ΓΡΑΠΤΗ ΕΡΩΤΗΣΗ E-2769/97 υποβολή: Patricia McKenna (V) προς την Επιτροπή (1 Σεπτεμβρίου 1997)

Θέμα: Αφανισμός ψαριών στο πυρηνικό συγκρότημα Sellafield στη Βρετανία

Στις 18 Ιουλίου κατόπιν διαρροής μη ραδιενεργού καυστικής σόδας στον ποταμό Calder στο πυρηνικό συγκρότημα Sellafield στην Cumbria στη Βρετανία, εξολοθρεύτηκαν πάνω από 1.000 χέλια και 1.000 νεαροί σολωμοί, πέστροφες και άλλα ψάρια σύμφωνα με την Βρετανική Υπηρεσία Περιβάλλοντος.

Η διαρροή αυτή πιστεύεται ότι οφείλεται σε μία ελαττωματική βαλβίδα στις εγκαταστάσεις αποθήκευσης του Sellafield.

Έχουν συμβεί και στο παρελθόν παρόμοια περιστατικά στο Sellafield. Τον Απρίλιο του 1991, η εταιρεία British Nuclear Fuels Ltd (BNFL) διώχθηκε ποινικά από τις εθνικές αρχές για μία διαρροή οξέων στον Calder που είχε σαν αποτέλεσμα το θάνατο περισσοτέρων των 1.500 ψαριών και για μία διαρροή πολυηλεκτρολυτών στο γειτονικό Black Beck που είχε σαν αποτέλεσμα τον αφανισμό 2.000 και πλέον ψαριών. Η BNFL κρίθηκε ένοχη και για τα δύο αδικήματα και της επεβλήθη πρόστιμο 2.000 λιρών.

Έχει ενημερωθεί η Επιτροπή για αυτό το πρόσφατο περιστατικό της 18ης Ιουλίου; Εάν ναι, ποιά μέτρα έχει λάβει ή σκοπεύει να λάβει;

Απάντηση της κας Bjerregaard εξ ονόματος της Επιτροπής (1η Οκτωβρίου 1997)

Η Επιτροπή έλαβε γνώση των δημοσιευμάτων σχετικά με την διαρροή μη ραδιενεργού καυστικής σόδας από τις εγκαταστάσεις της British nuclear fuels Ltd (BNFL), στο Sellafield. Ωστόσο, η εταιρεία ή οι βρετανικές αρχές δεν υποχρεούνται να ενημερώσουν την Επιτροπή για περιστατικά τέτοιου τύπου. Η Επιτροπή δεν θα προβεί στη λήψη σχετικών μέτρων.

Η διερεύνηση των αιτίων του περιστατικού και οι τυχόν υποδείξεις ενδεχόμενων τροποποιήσεων των εγκαταστάσεων ή των διαδικασιών εμπίπτουν στις αποκλειστικές αρμοδιότητες των εθνικών αρχών.
ΓΡΑΠΤΗ ΕΡΩΤΗΣΗ E-2380/97 υποβολή: Evelyne Gebhardt (PSE) προς την Επιτροπή (10 Iουλίου 1997)

Θέμα: Ενίσχυση προς την περιφέρεια της Bodensee

Μπορεί η Επιτροπή να γνωστοποιήσει το ύψος της ενίσχυσης που έχει χορηγηθεί από την Ευρωπαϊκή 'Ενωση από το έτος 1990 στην περιφέρεια του Bodensee (Lankreis Konstanz, Landkreis Bodenseekreis, Lindau-Bodensee, Land Vorarlberg);

Συμπληρωματική απάντηση του κ. Santer εξ ονόματος της Επιτροπής (24 Νοεμβρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3085/97 υποβολή: Josι Apolinαrio (PSE) προς την Επιτροπή (2 Οκτωβρίου 1997)

Θέμα: Προσφορά μικροδώρων μέσα σε προοόντα διατροφής

Ζητώ από την Επιτροπή να με πληροφορήσει τα εξής: Υπάρχει νομοθεσία σχετικά με τα δωράκια για παιδιά που προσφέρουν βιομηχανίες ειδών διατροφής τοποθετώντας τα μέσα στα προϊόντά τους; Εάν όχι, προβλέπει μήπως η Επιτροπή να λάβει κάποια σχετική πρωτοβουλία;

Απάντηση της κας Bonino εξ ονόματος της Επιτροπής (5 Νοεμβρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-2479/97 του κ Whitehead ((ΕΕ C 82 της 17.3.1998, σελ. 89. )).
ΓΡΑΠΤΗ ΕΡΩΤΗΣΗ E-2546/97 υποβολή: David Hallam (PSE) προς την Επιτροπή (24 Iουλίου 1997)

Θέμα: Οίνος Klein Constantia Vin de Constance

Αφού έλαβα την απάντησή σας στη γραπτή ερώτηση P-1070/97 ((EE C 319, 18.10.1997, 225. )) απευθύνθηκα στο Βρετανικό Επιμελητήριο Προτύπων Οίνου όπου πληροφορήθηκα ότι η απάντησή σας ήταν εσφαλμένη, διότι το άρθρο 70 του κανονισμού του Συμβουλίου 822/87 ((ΕΕ L84 της 27.3.1987, σελ. 1. )) αποκλείει τις εισαγωγές από τρίτες χώρες εάν είναι συνολικώς αλκοολικού βαθμού που υπερβαίνει 15 % κατ' όγκον.

Μπορείτε να μου πείτε εάν η αρχική σας απάντηση ήταν ορθή και εάν υπάρχουν άλλες νομοθετικές διατάξεις εν ισχύι οι οποίες επιτρέπουν την πώληση του Klein Constantia Vin de Constance στην Ευρωπαϊκή Ένωση και εάν αυτός είναι ο λόγος για τον οποίον ο εν λόγω οίνος πωλείται στη Δανία και τη Γερμανία;

Απάντηση του κ. Fischler εξ ονόματος της Επιτροπής (8 Οκτωβρίου 1997)

Στη συνέχεια του θέματος που αφορά την εισαγωγή στην Κοινότητα του οίνου Klein Constantia, η Επιτροπή διευκρινίζει στο Αξιότιμο Μέλος του Ευρωπαϊκού Κοινοβουλίου ότι η απάντηση που δόθηκε στη γραπτή ερώτηση του Ρ-1070/97 αφορούσε ένα θέμα σχετικό με τη σήμανση των οίνων για την οποία η Επιτροπή συνεχίζει να τηρεί την ίδια στάση.

Το θέμα που θέτει αυτή τη στιγμή το Αξιότιμο Μέλος του Ευρωπαϊκού Κοινοβουλίου όσον αφορά τον αλκοολικό βαθμό υπάγεται στους κανόνες που αφορούν την παραγωγή και την επεξεργασία των οίνων.

Πράγματι, το άρθρο 70 παράγραφος 1β), πρώτη περίπτωση του κανονισμού (ΕΟΚ) αριθ. 822/87, ορίζει ότι ένας εισαγόμενος οίνος δεν μπορεί να έχει συνολικό αλκοολικό βαθμό πάνω από 15 % vol. (εκτός από τους οίνους λικέρ που υπάγονται σε άλλες κατηγορίες).

Ωστόσο, για τους οίνους υψηλής ποιότητας που ορίζονται από μία γεωγραφική ένδειξη και ανταποκρίνονται στα ιδιαίτερα χαρακτηριστικά παραγωγής (π.χ. οίνοι που παράγονται από σταφύλια με βοτρύτη), είναι δυνατόν να υπάρξει παρέκκλιση από αυτόν τον κανόνα. Μια τέτοια παρέκκλιση παραχωρήθηκε στο πλαίσιο των διμερών συμφωνιών από το Συμβούλιο για ορισμένους οίνους προελεύσεως τρίτων χωρών, που εξασφαλίζουν ότι οι εν λόγω οίνοι δεν έχουν αποτελέσει αντικείμενο αύξησης του αλκοολικού βαθμού. Επειδή δεν έχει υπογραφεί καμία συμφωνία προς αυτήν την κατεύθυνση με τη Νότια Αφρική, ο οίνος Klein Constantia θα γίνει αποδεκτός στην Κοινότητα με την ονομασία πώλησης οίνου, και μετά την 1η Σεπτεμβρίου 1997 μόνον εφόσον ο αλκοολικός του βαθμός είναι χαμηλότερος ή ίσος με 15 % vol.

H Eπιτροπή πραγματοποιεί στα ενδιαφερόμενα κράτη μέλη έρευνα για τα γεγονότα στα οποία αναφέρθηκε το Αξιότιμο Μέλος του Ευρωπαϊκού Κοινοβουλίου.
ΓΡΑΠΤΗ ΕΡΩΤΗΣΗ E-2884/97 υποβολή: Glyn Ford (PSE) προς την Επιτροπή (17 Σεπτεμβρίου 1997)

Θέμα: Αμοιβαία αναγνώριση τίτλων κατάρτισης

Τί πρόοδος έχει επιτευχθεί για την εναρμόνιση των προδιαγραφών και τίτλων κατάρτισης στα κράτη μέλη;

Απάντηση της κας Cresson εξ ονόματος της Επιτροπής (23 Οκτωβρίου 1997)

Σύμφωνα με τα άρθρα 126 και 127 της συνθήκης ΕΚ, οι αρμοδιότητες της Κοινότητας όσον αφορά την εκπαίδευση και την επαγγελματική κατάρτιση αποκλείουν κάθε εναρμόνιση των συστημάτων επαγγελματικής κατάρτισης και πιστοποίησης.

Αρμόζει να γίνει διάκριση στην Ευρώπη μεταξύ των λεγόμενων νομοθετικά κατοχυρωμένων επαγγελμάτων -δηλαδή εκείνων των οποίων η άσκηση σε ένα συγκεκριμένο κράτος μέλος υπάγεται εκ του νόμου στην προϋπόθεση της κατοχής ενός ειδικού τίτλου- και των μη κατοχυρωμένων επαγγελμάτων τα οποία μπορούν να ασκούνται ελεύθερα.

Για τα κατοχυρωμένα επαγγέλματα, η αρχή της αμοιβαίας αναγνώρισης των τίτλων τέθηκε από ένα σύνολο κοινοτικών οδηγιών που εκδόθηκαν στα πλαίσια της υλοποίησης της εσωτερικής αγοράς. Η μεταφορά αυτών των κειμένων από τα κράτη μέλη επέτρεψε την άρση ορισμένων νομικών κωλυμάτων στην κινητικότητα και την ενίσχυση ουσιαστικά της διακρατικής αναγνώρισης των επαγγελματικών τίτλων.

Στον τομέα των μη κατοχυρωμένων επαγγελμάτων, η Επιτροπή διεξάγει εδώ και περισσότερο από 10 έτη πολιτική ενεργητικής υποστήριξης της διαφάνειας των τίτλων. Εξάλλου δημοσίευσε πρόσφατα το πράσινο βιβλίο σχετικά με τα κωλύματα στην κινητικότητα.

Το ψήφισμα του Συμβουλίου της 3.12.1992 σχετικά με τη διαφάνεια των επαγγελματικών τίτλων ((Ψήφισμα του Συμβουλίου της 3.12.1992 σχετικά με τη διαφάνεια των τίτλων, ΕΕ C 49 της 19.2.1993. )) καθορίζει μια πραγματιστική στρατηγική που αποβλέπει όχι μόνο στην αντιστοιχία αλλά σε μια αυξημένη διαφάνεια των τίτλων. Προς το σκοπό αυτό, ένα πειραματικό πρότυπο ευρωπαϊκού φακέλου δεξιοτήτων καταρτίσθηκε και δοκιμάστηκε σε εργοδότες και σε αιτούντες απασχόληση. Το πρόγραμμα Leonardo da Vinci υποστηρίζει διακρατικά σχέδια υψηλής ποιότητας σε αυτό τον τομέα, ορισμένα από τα οποία καταλήγουν ή εξακολουθούν να είναι πειραματικές ενέργειες προηγούμενες του φακέλου.

Στις 15.07.1996, το Συμβούλιο εξέδωσε νέο ψήφισμα σχετικά με τη διαφάνεια των πιστοποιητικών επαγγελματικής κατάρτισης ((Ψήφισμα του Συμβουλίου της 15.07.1996 σχετικά με τη διαφάνεια των τίτλων επαγγελματικής κατάρτισης, ΕΕ C 224 της 1.8.1996. )), το οποίο καλεί τα κράτη μέλη να καταστήσουν αυτούς τους τίτλους πιο διαφανείς προσθέτοντας σε αυτούς πληροφορίες σχετικά με το περιεχόμενο της κατάρτισης που παρακολούθησε ο κάτοχος και τις ικανότητες που απέκτησε μετά την ολοκλήρωσή της. Ενθαρρύνεται επίσης η χορήγηση πολύγλωσσων πιστοποιητικών.
ΓΡΑΠΤΗ ΕΡΩΤΗΣΗ E-2000/97 υποβολή: Caroline Jackson (PPE) προς την Επιτροπή (9 Iουνίου 1997)

Θέμα: Πληροφορίες για το ύψος της ενίσχυσης ΕΕ που χορηγήθηκε στις περιοχές του Bath και North East Somerset από τον Ιούνιο του 1994

Μπορεί η Επιτροπή να αναφέρει το συνολικό ποσό της κοινοτικής ενίσχυσης που χορηγήθηκε στις περιοχές του Bath και North East Somerset από τον Ιούνιο του 1994, στο πλαίσιο:

1. του Ευρωπαϊκού Κοινωνικού Ταμείου

2. του Τέταρτου Προγράμματος Πλαισίου για την ώρευνα

3. των κοινοτικών προγραμμάτων στους τομείς του περιβάλλοντος και της ενέργειας

4. του ΕΓΤΠΕ, τμήματα Προσανατολισμού και Εγγυήσεων

5. άλλων κοινοτικών προγραμμάτων;

Συμπληρωματική απάντηση του κ. Santer εξ ονόματος της Επιτροπής (22 Οκτωβρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2725/97 υποβολή: Ria Oomen-Ruijten (PPE) προς την Επιτροπή (1 Σεπτεμβρίου 1997)

Θέμα: Δημοτικές εκλογές

1. Μπορεί να βεβαιώσει η Επιτροπή ότι οι ευρωπαίοι πολίτες έχουν δικαίωμα να υποβάλουν υποψηφιότητα στις δημοτικές εκλογές των Κάτω Χωρών ακόμη και αν δεν είναι κάτοικοι της χώρας αυτής;

2. Μπορεί να δηλώσει κατά πόσον τούτο συμφωνεί με το άρθρο 8 Β της Συνθήκης ΕΚ, το οποίο ορίζει ότι: «Κάθε πολίτης της Ένωσης που κατοικεί σε κράτος μέλος του οποίου δεν είναι υπήκοος έχει το δικαίωμα του εκλέγειν και εκλέγεσθαι στις δημοτικές και κοινοτικές εκλογές στο κράτος μέλος κατοικίας του, υπό τους ίδιους όρους με τους υπηκόους του εν λόγω κράτους».

3. Εάν από την απάντηση στο ερώτημα 2 προκύψει ότι η μη απαίτηση μονίμου κατοικίας δεν συμφωνεί με τη Συνθήκη για την ίδρυση της Ευρωπαϊκής Κοινότητας, τί μέτρα θα λάβει η Επιτροπή;

4. Ποία η άποψη της Επιτροπής για την ελεύθερη ερμηνεία της Οδηγίας 94/80/ΕΚ ((ΕΕ L 368 της 31.12.1994, σελ. 38. ));

Απάντηση του κ. Monti εξ ονόματος της Επιτροπής (23 Οκτωβρίου 1997)

Σύμφωνα με τον εκλογικό νόμο των Κάτω Χωρών, οποιοδήποτε πρόσωπο έχει πράγματι το δικαίωμα να θέσει υποψηφιότητα κατά τις δημοτικές και κοινοτικές εκλογές, είτε κατοικεί στις Κάτω Χώρες, είτε όχι. Εντούτοις, προϋπόθεση της ανάληψης των εκάστοτε καθηκόντων σε περίπτωση εκλογής είναι ο εκλεγείς να κατοικεί στον δήμο ή την κοινότητα όπου διεκδίκησε αξίωμα.

Είναι σκόπιμο να σημειωθεί ότι η οδηγία 94/80/ΕΟΚ της 19ης Δεκεμβρίου 1994 περί του δικαιώματος του εκλέγειν και εκλέγεσθαι κατά τις δημοτικές και κοινοτικές εκλογές από τους πολίτες της Ένωσης που κατοικούν σε κράτος μέλος του οποίου δεν είναι υπήκοοι δεν προβλέπει την εναρμόνιση του εκλογικού νόμου σε ολόκληρη την Κοινότητα, αλλά αποβλέπει απλώς στην κατάργηση της προϋπόθεσης της υπηκοότητας για την άσκηση των σχετικών εκλογικών δικαιωμάτων. Εξάλλου, στο άρθρο 1 παράγραφος 2 ορίζεται ρητώς ότι «... οι διατάξεις της παρούσας οδηγίας δεν επηρεάζουν τις διατάξεις κάθε κράτους μέλους σχετικά με το δικαίωμα του εκλέγειν και του εκλέγεσθαι είτε των ημεδαπών οι οποίοι κατοικούν εκτός του εδάφους του είτε των υπηκόων τρίτων χωρών που κατοικούν στο εν λόγω κράτος μέλος».
ΓΡΑΠΤΗ ΕΡΩΤΗΣΗ P-2728/97 υποβολή: Luciano Vecchi (PSE) προς την Επιτροπή (30 Iουλίου 1997)

Θέμα: Κοινωνικές και περιβαλλοντικές ζημίες από την εκτροφή καραβίδων στην Ινδία

Σε ορισμένα ομόσπονδα κράτη της Ινδικής Ένωσης, και συγκεκριμένα στο Ταμίλ Ναντού, κατά τα τελευταία χρόνια έχει διαδοθεί η εκτροφή καραβίδων που προορίζονται κατά κύριο λόγο για εξαγωγή. Αυτή η δραστηριότητα ελέγχεται σε μεγάλο βαθμό από ξένες και πολυεθνικές επιχειρήσεις.

Όπως καταγγέλλεται από ένα ευρύ κίνημα μη βίαιης διαμαρτυρίας και όπως επιβεβαιώθηκε από το ίδιο το Ανώτατο Δικαστήριο της Ινδίας, αυτού του είδους οι εκτροφές έχουν αποβεί άκρως βλαβερές για το φυσικό περιβάλλον και για τον άνθρωπο, και η μετατροπή γαιών για την υδατοκαλλιέργεια είχε σοβαρές κοινωνικές επιπτώσεις.

Η εκτροφή καραβίδων σε ευρεία κλίμακα στην Ινδία αποδεικνύεται κατά συνέπεια ότι βρίσκεται σε πλήρη αντίθεση με τους στόχους της «βιώσιμης ανάπτυξης» που συμμερίζεται η Ευρωπαϊκή Ένωση.

Συνεπώς ερωτάται η Επιτροπή:

1. Εάν ενίσχυσε ποτέ, άμεσα ή έμμεσα, την εγκατάσταση ή την εκμετάλλευση εκτροφής καραβίδων στην Ινδία;

2. Εάν θεωρεί ορθή ή όχι τη συμπεριφορά των επιχειρήσεων οι οποίες έχουν έδρα στην Ευρωπαϊκή Ένωση και ασκούν δραστηριότητα στην Ινδία στον εν λόγω τομέα;

3. Εάν σκέπτεται να λάβει οικονομικά, πολιτικά και περιβαλλοντικά μέτρα που θα συμβάλουν στη μετατροπή αυτής της δραστηριότητας;

Απάντηση της κας Bonino εξ ονόματος της Επιτροπής (24 Σεπτεμβρίου 1997)

1. Η Επιτροπή δεν υποστήριξε την εφαρμογή ή την εκμετάλλευση εκτροφής καραβίδων στην Ινδία.

2. Η Επιτροπή γνωρίζει τις ζημίες που δύνανται να προκύψουν από την εντατική εκτροφή στις παραθαλάσσιες περιοχές. Κατά συνέπεια, η Επιτροπή προβλέπει μία υπεύθυνη ανάπτυξη της υδατοκαλλιέργειας, σύμφωνα με τον κώδικα συμπεριφοράς όσον αφορά μία υπεύθυνη αλιεία, με την οποία συμφωνεί η Κοινότητα. Η Επιτροπή δεν δύναται να κρίνει την συμπεριφορά των επιχειρήσεων που ασκούν τις δραστηριότητές τους στην Ινδία, όσον αφορά τον τομέα αυτό.

3. Η Επιτροπή θεωρεί ότι δεν δύναται να λάβει οικονομικά, πολιτικά ή περιβαλλοντικά μέτρα με σκοπό να ευνοήσει την μετατροπή των εν λόγω εκτροφών.
ΓΡΑΠΤΗ ΕΡΩΤΗΣΗ E-2752/97 υποβολή: Kyφsti Virrankoski (ELDR) προς το Συμβούλιο (1 Σεπτεμβρίου 1997)

Θέμα: Πωλήσεις αδασμολογήτων ειδών

Όπως φαίνεται, οι πωλήσεις αδασμολογήτων ειδών στα πλοία και στα αεροσκάφη που εκτελούν δρομολόγια εντός της ΕΕ θα καταργηθούν το 1999.

Στην περίπτωση της Φινλανδίας, η κατάργηση αυτή δεν θα αφορά τα επιβατικά οχηματαγωγά πλοία τα οποία εκτελούν δρομολόγια προς το Ταλίν ή, μέσω Άχβενανμαα προς την Σουηδία στα οποία οι πωλήσεις αδασμολογήτων ειδών θα συνεχισθούν, αλλά θα αφορά εκείνα τα οποία εκτελούν απ' ευθείας δρομολόγια μεταξύ Φινλανδίας και Σουηδίας, στα οποία θα τερματισθούν οριστικά οι πωλήσεις αδασμολογήτων ειδών. Τα πλοία, τα οποία εκτελούν δρομολόγια από το Βάασα και από το Πίεταρσααρι θα στερηθούν, λόγω της κατάργησης, του ευεργετήματος αυτού. Με την κατάργηση των πωλήσεων αδασμολογήτων ειδών κινδυνεύουν να καταργηθούν, ως ασύμφορα από οικονομική άποψη, όλα τα δρομολόγια τα οποία επηρεάζονται από την κατάργηση αυτήν με αποτέλεσμα να προκληθούν ανεπανόρθωτες ζημιές σε ολόκληρο τον τομέα των οδικών μεταφορών στην κεντρική Φινλανδία.

Επιπλέον, εάν τεθεί εν ισχύ η κατάργηση αυτή, θα στρεβλωθεί, σε μεγάλο βαθμό, ο ανταγωνισμός, γεγονός το οποίο είναι άκρως αντίθετο με τις θεμελιώδεις αρχές της ΕΕ.

Ποιά μέτρα προτίθεται να λάβει το Συμβούλιο προκειμένου να αποτραπεί η στρέβλωση του ανταγωνισμού, να καταστεί δυνατή η συνέχιση των δρομολογίων μεταξύ των κρατών μελών και να συνεχισθούν οι πωλήσεις αδασμολογήτων ειδών;

Κοινή απάντηση στις γραπτές ερωτήσεις Ε-2666/97 και Ε-2752/97 (7 Νοεμβρίου 1997)

Το Συμβούλιο παραπέμπει τους αξιότιμους κύριους Βουλευτές στην απάντηση που δόθηκε στη γραπτή ερώτηση Ε-1515/97 ((Βλέπε σελίδα 3. )).